Diari Oficial de la Generalitat Valenciana


Sumari del DOGV 6707, del 06-02-2012 (2012/1107)

RESOLUCIÓ de 30 de novembre de 2011, de la consellera de Turisme, Cultura i Esport i presidenta de l'Agència Valenciana del Turisme, per la qual es concedix la pròrroga de dos beques per a la realització de pràctiques professionals en matèria d'investigació de mercats turístics estrangers i gestió i desenrotllament de projectes de posicionament turístic de la Comunitat Valenciana en l'exterior, en les oficines Tourist Info de l'Agència Valenciana del Turisme a Brussel·les i Londres, atorgades mitjançant la Resolució de 22 de desembre de 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6707

Data del DOGV
:   06-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1107


Data del document
:   30-11-2011

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de novembre de 2011, de la consellera de Turisme, Cultura i Esport i presidenta de l'Agència Valenciana del Turisme, per la qual es concedix la pròrroga de dos beques per a la realització de pràctiques professionals en matèria d'investigació de mercats turístics estrangers i gestió i desenrotllament de projectes de posicionament turístic de la Comunitat Valenciana en l'exterior, en les oficines Tourist Info de l'Agència Valenciana del Turisme a Brussel·les i Londres, atorgades mitjançant la Resolució de 22 de desembre de 2010. [2012/1107]  
  
Antecedents de fet  
Primer. Per la Resolució de 15 de setembre de 2010 de la consellera de Turisme, en la seua condició de presidenta de l'Agència Valenciana del Turisme (DOCV núm. 6359, de 21 de setembre), es van convocar tres beques per a la realització de pràctiques professionals en matèria d'investigació de mercats turístics estrangers i gestió i desenrotllament de projectes de posicionament turístic de la Comunitat Valenciana en l'exterior, en les oficines Tourist Info de l'Agència Valenciana del Turisme a Brussel·les, Londres i Munic respectivament, amb una duració d'un any.   
Segon. La dita resolució establix així mateix, en el punt 2 de la base quarta de l'annex I, la possibilitat de prorrogar el període de gaudi de les beques, sense necessitat de nova convocatòria, per un període màxim de 12 mesos addicionals, sempre que hi haja disponibilitat pressupostària corresponent i l'exercici de l'activitat que s'efectue així ho requerisca o ho aconselle.  
Tercer. Mitjançant la Resolució de 22 de desembre de 2010 de la presidenta de l'Agència Valenciana del Turisme, es va acordar la concessió de la beca destinada a la Tourist Info de Brussel·les a Mª Lidón López Bernabé, amb DNI 51139490-H, i la beca destinada a la Tourist Info de Londres va ser concedida a Jordi Bataller Mompó, amb DNI 01612388-O, amb data inici el 17 de gener de 2011 i de finalització el 16 de gener de 2012.  
Quart. Mitjançant la Resolució de 26 de setembre 2011 de la presidenta de l'Agència Valenciana del Turisme, es va acceptar la renúncia de Jordi Bataller Mompó a la beca de pràctiques professionals en matèria d'investigació de mercats turístics estrangers i gestió i desenrotllament de projectes de posicionament turístic de la Comunitat Valenciana en l'exterior amb destí a l'oficina Tourist Info de l'Agència Valenciana del Turisme a Londres, i la concessió a Ignacio García Agüero per a gaudir d'esta amb efectes d'1 d'octubre de 2011 i fins al 16 de gener de 2012.  
  
Quint. Que Mª Lidón López Bernabé i Ignacio García Agüero realitzen les seues pràctiques professionals i desenrotllen els seus programes de treball en les Tourist Info de Brussel·les i Londres respectivament de manera totalment satisfactòria, segons testifiquen els informes mensuals emesos per esta direcció de servici.   
Sext. La cap del Servici d'Informació Turística de l'Agència Valenciana del Turisme va emetre un informe dirigit a la directora general de Turisme de la Conselleria de Turisme, Cultura i Esport i directora de l'Agència Valenciana del Turisme amb data 2 de gener de 2012, en el qual, a fi de mantindre l'impuls de la competitivitat turística de la Comunitat Valenciana, s'aconsellava continuar desenrotllant estos programes d'investigació de mercats i desenrotllament de projectes de posicionament turístic en l'exterior. D'altra banda, i a fi de racionalitzar en 2012 el gasto que suposa el seu manteniment, es considera aplicar criteris d'estalvi i concentrar els esforços en els dos programes de treball més consolidats: Brussel·les, en funcionament des de 2007, i Londres, des de 2009. En el primer cas s'hi suma a més la conveniència de continuar amb els projectes d'informació i desenrotllament relatius a polítiques i normatives turístiques de la Unió Europea. En el segon, el mercat britànic és decisiu per a molts dels destins valencians, sent el principal mercat estranger de la Comunitat Valenciana.  
  
Així doncs, se sol·licitava la concessió de pròrroga de les dos beques d'acord amb el que disposa l'esmentat punt 2 de la base quarta de l'annex I de la mencionada Resolució de 15 de setembre de 2010.   
Sèptim. Per tot això, amb data 4 de gener de 2012 la directora general de Turisme de la Conselleria de Turisme, Cultura i Esport i directora de l'Agència Valenciana del Turisme va presentar una proposta de resolució de concessió de pròrroga de les beques concedides a Mª Lidón López Bernabé i a Ignacio García Agüero, a la consellera de Turisme, Cultura i Esport, prenent en consideració els mencionats antecedents de fet i els següents  
  
Fonaments de dret  
Primer. El Decret 132/2009, de 4 de setembre 2009, del Consell, pel qual es regula la concessió de beques, i l'Orde 17/2011, de 6 de maig, per la qual es desenrotlla el capítol II, de les beques de pràctiques professionals, del Decret 132/2009, de 4 de setembre 2009, del Consell, pel qual es regula la concessió de beques.  
Segon. La Resolució de 15 de setembre de 2010, de la consellera de Turisme i presidenta de l'Agència Valenciana del Turisme, per la qual es convoquen tres beques per a la realització de pràctiques professionals en les oficines Tourist Info de l'Agència Valenciana del Turisme a Brussel·les, Londres i Munic respectivament publicada en el Diari Oficial de la Comunitat Valenciana número 6359, de 21 de setembre de 2010, així com la Resolució de 22 de desembre de 2010, de la consellera de Turisme i presidenta de l'Agència Valenciana del Turisme, per la qual es va acordar la concessió de les dites beques: la destinada a la Tourist Info de Brussel·les a Mª Lidón López Bernabé, amb DNI 18385049-Q, i la beca destinada a la Tourist Info de Londres va ser concedida a Jordi Bataller Mompó, amb DNI 63014456-R, i finalment la Resolució de 26 de setembre de 2011, de la presidenta de l'Agència Valenciana del Turisme, per la qual es va acceptar la renúncia de Jordi Bataller Mompó a la beca de pràctiques professionals en matèria d'investigació de mercats turístics estrangers i gestió i desenrotllament de projectes de posicionament turístic de la Comunitat Valenciana en l'exterior amb destí en l'oficina Tourist Info de l'Agència Valenciana del Turisme a Londres, i es va concedir a Ignacio García Agüero gaudir d'esta amb efectes d'1 d'octubre de 2011 fins al 16 de gener de 2012.  
Tercer. El Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, entre els objectius i funcions de la qual figuren el de «millorar la formació i professionalitat del sector?» i «fomentar la formació professional de sector- concedint beques i semblants o realitzant qualsevol altre tipus d'activitats dirigides a este fi».  
Quart. El Decret 11/2011, de 28 de juliol, del president de la Generalitat, pel qual nomena consellera de Turisme, Cultura i Esport Lola Johnson Sastre.  
Vistos els antecedents de fet i fonaments de dret mencionats, resolc:  
  
Primer  
1. Prorrogar la beca atorgada a Mª Lidón López Bernabé, amb DNI 20120142-S, mitjançant la Resolució de 22 de desembre de 2010, amb destí en l'oficina Tourist Info de la Generalitat a Brussel·les, amb les mateixes condicions del primer any i per un període de 12 mesos naturals, el còmput del qual s'iniciarà el 17 de gener de 2012 i conclourà el 16 de gener de 2013.  
  
Segon  
Prorrogar la beca atorgada a Ignacio García Agüero, amb DNI 45552680-L, mitjançant la Resolució de 26 de setembre de 2011, amb destí en l'oficina Tourist Info de la Generalitat a Londres, amb les mateixes condicions del primer any i per un període de 12 mesos naturals, el còmput del qual s'iniciarà el 17 de gener de 2012 i conclourà el 16 de gener de 2013.  
  
València, 30 de novembre de 2011.- La consellera de Turisme, Cultura i Esport i presidenta de l'Agència Valenciana del Turisme: Lola Johnson Sastre.